stanford-oval/wikipedia huggingface dataset:
แพขยะใหญ่แปซิฟิก
การก่อตัว > แหล่งของสารมลพิษ

มีการประมาณการว่าร้อยละ 80 ของขยะมาจากแหล่งบนบก ร้อยละ 20 มาจากเรือที่แล่นไปมาในมหาสมุทร ขนาดขยะมีตั้งแต่ขนาดของอวนเก่าที่ถูกทิ้งลงทะเลลงไปจนถึงเม็ดกลมขนาดจิ๋วที่ใช้ในการขัดผิวในอุตสาหกรรมและงานทั่วไป กระแสน้ำใช้เวลาประมาณ 5 ปี พัดขยะเหล่านี้จากชายฝั่งตะวันตกของอเมริกาเหนือเข้าสู่วงวนใหญ่ และ 1 ปีหรือน้อยกว่าจากชายฝั่งตะวันออกของเอเซีย โครงการนานาชาตินำโดย ดร. ฮิเดชิเกะ ทากาดะ (Hideshige Takada) แห่งมหาวิทยาลัยโตเกียวกำลังศึกษาว่าเม็ดพลาสติกกลมขนาดเล็ก หรือ เม็ดพลาสติก (nurdles) จากชายหาดทั่วโลกอาจช่วยเป็นเบาะแสไปถึงต้นตอของแหล่งที่มา รวมทั้งที่มาของแพขยะแปซิฟิกนี้ด้วย
การก่อตัว > การสลายตัวด้วยแสงของพลาสติกในมหาสมุทร

แพขยะตะวันออกมีส่วนประกอบที่เป็นพลาสติกลอยแขวนในส่วนบนมากที่สุดแห่งหนึ่ง ด้วยเหตุนี้เองที่ทำให้แพขยะตะวันออกมีนักวิจัยศึกษาถึงแรงกระทบและผลกระทบของการเสื่อมสลายต้วยแสง (photodegradation) ของพลาสติกในน้ำทะเลชั้น “นูส์โตนิก” (neustonic) มากที่สุด การเสื่อมสลายด้วยแสงแตกต่างจากการเสื่อมสลายทางชีวภาพ (biodegradation) เพราะเป็นการเสื่อมสลายเป็นชิ้นที่เล็กลงไปเรื่อยๆ โดยยังคงความเป็นพอลิเมอร์ไว้ได้ กระบวนการนี้ต่อเนื่องเล็กลงไปถึงระดับโมเลกุล (molecular level)
ในขณะที่ของลอยในทะเล (flotsam) เสื่อมสลายมีขนาดเล็กลงๆ มันจะแขวยลอยรวมตัวกันอยู่ที่ชั้นบนของน้ำ ขณะที่มันเสื่อมสลาย มันจะมีขนาดเล็กลงมากพอที่จะถูกย่อยด้วยสิ่งมีชีวิตในน้ำทะเลที่อาศัยอยู่ใกล้ส่วนผิวบนของมหาสมุทร ดังนั้น ขยะพลาสติกขนาดจิ๋วเหล่านี้จึงสะสมในห่วงโซ่อาหาร (food chain) ของสิ่งมีชีวิตที่ชุกชุมในน้ำชั้นบน (neuston) ใกล้ผิวมหาสมุทร
การก่อตัว > ความหนาแน่นของพลาสติกในน้ำทะเลชั้นใกล้ผิว (neustonic plastics)

แม้ ชาลส์ มูร์จะได้พรรณาไว้บ้างแล้วก็ตาม แพขยะตะวันออกก็ยังไม่อาจบอกถึงลักษณะได้ว่าเป็นแพขยะทะเลลอยน้ำหนาแน่นที่มองเห็นได้อย่างต่อเนื่อง กระบวนการเสื่อมสลายทำให้เม็ดพลาสติกที่สร้างผลกระทบในภูมิภาคขนาดใหญ่ของมหาสมุทรมีขนาดเล็กที่ไม่อาจมองเห็นได้ง่าย นักวิจัยประมาณว่าความหนาแน่นทั้งหมดของมลพิษพลาสติกในแพขยะทะเลตะวันออกด้วยการเก็บตัวอย่างที่พบในบางบริเวณเฉพาะของแพขยะว่ามีความหนาแน่นมากถึง 1.6 ล้านชิ้นต่อตารางกิโลเมตร การศึกษาพบว่าการรวมตัวหนาแน่นของพลาสติกอยู่ที่ 3.34 ชิ้นที่มวลเฉลี่ย 5.1 มก. ต่อ 1 ตารางเมตร ในหลายบริเวณที่ได้รับผลกระทบ  การรวมตัวหนาแน่นของพลาสติกมีมากกว่าการรวมตัวหนาแน่นของแพลงก์ตอนสัตว์ (zooplankton) ในบริเวณเดียวกันถึง 7 เท่า ตัวอย่างที่เก็บในชั้นที่ลึกลงไปพบว่ามีการรวมตัวขยะพลาสติกน้อยลง ส่วนมากเป็นเส้นใยอวน ซึ่งเป็นการยืนยันข้อสังเกตที่ว่าขยะพลาสติกเกือบทั้งหมดรวมตัวอยู่ที่ส่วนบนของน้ำทะเล
ผลกระทบต่อสัตว์

ขยะพลาสติกที่อยู่ได้นานมากเหล่านี้ สุดท้ายจะไปสิ้นสุดในกระเพาะอาหารของสัตว์ทะเลพวกนกและสัตว์น้ำ รวมทั้งเต่าทะเล (sea turtle) นกอัลบาทรอสเท้าดำ (Black-footed Albatross) นอกจากจะมีอันตรายต่อสัตว์ต่างๆ ดังกล่าวแล้ว ขยะลอยบนผิวน้ำยังสามารถดูดซับสารมลพิษอินทรีย์จากน้ำทะเลได้อีกด้วยซึ่งรวมถึงสาร PCB (Polychlorinated biphenyl), DDT, และ PAH (Polycyclic aromatic hydrocarbon) ได้อีกด้วย นอกเหนือจากผลกระทบทางสภาพพิษแล้ว เมื่อเข้าสู่ระบบการย่อยอาหาร สารดังกล่าวสร้างความเข้าใจผิดแก่ระบบต่อมไร้ท่อ (endocrine) ในร่างกายสัตว์ว่าเป็นเอสตราไดออล (estradiol) ทำให้ระบบฮอร์โมนผิดปกติมีผลกระทบต่อสัตว์นอกจากนี้ ขยะทะเลยังเป็นตัวช่วยแพร่กระจายช่วยให้จุลชีพและสัตว์น้ำไม่พึงประสงค์หลายชนิดที่ระบาดในภูมิภาคหนึ่งแพร่ระบาดไปกระทบระบบนิเวศอีกภูมิภาคหนึ่งที่ห่างไกลได้ด้วย
การทำความสะอาด

ในเดือนเมษายน 2551 ริชาร์ด ซันดานซ์ โอเวน ผู้รับเหมาก่อสร้างและครูนักดำน้ำได้จัดตั้งแนวร่วมเพื่อทำความสะอาดสภาวะแวดล้อม (ECC) โดยได้ยกประเด็นของมลภาวะของมหาสมุทรแปซิฟิกเหนือขึ้น แนวร่วมนี้ร่วมมือกับกลุ่มอื่นๆ หาแนวทางและกรรมวิธีที่ปลอดภัยเพื่อขจัดพลาสติกสิ่งที่เป็นมลพิษที่ทนทาน (persistent organic pollutant ออกจากมหาสมุทร
โครงการ “ไคเซอิ” (Project Kaisei) คือโครงการเพื่อการศึกษาและทำความสะอาดแพขยะที่จัดตั้งขึ้นเมื่เดือนมีนาคม พ.ศ. 2552 ในเดือนสิงหาคมปีเดียวกัน เรือ 2 ลำจากโครงการ คือเรือ “ขอบฟ้าใหม่” (RV New Horizon) และเรือไคเซอิ (Kaisei) ได้ออกทะเลเดินทางไปทำการวิจัดแพขยะเพื่อกำหนดความเป็นไปได้ในการปฏิบัติการเชิงพาณิชย์เพื่อเก็บและแปรใช้ใหม่ (Recycle)
ปัญหาขยะทะเลในอ่าวไทย

แม้ขยะทะเลที่ปรากฏในอ่าวไทยและตามชายหาดต่างๆ ของประเทศไทยจะมีปรากฏให้เห็นมากขึ้นแล้วก็ตาม แต่ก็ยังไม่ปรากฏโดยชัดเจนว่าได้มีผู้วิจัยเชิงลึกในเรื่องนี้แล้วหรือไม่
หนังสืออ่านเพิ่ม

Oliver J. Dameron; Michael Parke; Mark A. Albins; Russell Brainard (April 2007). "Marine debris accumulation in the Northwestern Hawaiian Islands: An examination of rates and processes". Marine Pollution Bulletin. 54 (4): 423–33. doi:10.1016/j.marpolbul.2006.11.019. PMID 17217968.
Rei Yamashita; Atsushi Tanimura (2007). "Floating plastic in the Kuroshio Current area, western North Pacific Ocean". Marine Pollution Bulletin. 54 (4): 485–88. doi:10.1016/j.marpolbul.2006.11.012. PMID 17275038.
Masahisa Kubota; Katsumi Takayama; Noriyuki Horii (2000). "Movement and accumulation of floating marine debris simulated by surface currents derived from satellite data" (PDF). School of Marine Science and Technology, Tokai University. เก็บ (PDF)จากแหล่งเดิมเมื่อ 21 November 2008. สืบค้นเมื่อ 5 June 2008.
Gregory, M.R.; Ryan, P.G. (1997). "Pelagic plastics and other seaborne persistent synthetic debris: a review of Southern Hemisphere perspectives".  ใน Coe, J.M.; Rogers, D.B. (บ.ก.). Marine Debris: Sources, Impacts, Solutions. New York: Springer-Verlag. pp. 49–66.
Moore, Charles G.; Phillips, Cassandra (2011). Plastic Ocean. Penguin Group. ISBN 978-1452601465.
Density of plastic particles found in zooplankton trawls from coastal waters of California to the North Pacific Central Gyre เก็บถาวร 27 เมษายน 2018 ที่ เวย์แบ็กแมชชีน – Charles J Moore, Gwen L Lattin and Ann F Zellers (2005)
H. Day, Robert; Shaw, David; E. Ignell, Steven (1 January 1990). "The quantitative distribution and characteristics of neuston plastic in the North Pacific Ocean, 19841988" (PDF). เก็บ (PDF)จากแหล่งเดิมเมื่อ 26 November 2019. สืบค้นเมื่อ 16 January 2019. {{cite journal}}: Cite journal ต้องการ |journal= (help)
Morton, Thomas (2007). "Oh, This is Great, Humans Have Finally Ruined the Ocean". Vice magazine. Vol. 6 no. 2. pp. 78–81. คลังข้อมูลเก่าเก็บจากแหล่งเดิมเมื่อ 25 July 2008.
Hohn, Donovan (2011). Moby-Duck: The True Story of 28,800 Bath Toys Lost at Sea. Viking. ISBN 978-0670022199.
Hoshaw, Lindsey (9 November 2009). "Afloat in the Ocean, Expanding Islands of Trash". The New York Times. เก็บจากแหล่งเดิมเมื่อ 20 May 2013. สืบค้นเมื่อ 10 November 2009.
Newman, Patricia (2014). Plastic, Ahoy!: Investigating the Great Pacific Garbage Patch. Millbrook Press. ISBN 978-1467725415.
แหล่งข้อมูลอื่น

The Project Kaisei Voyage Tracker  เก็บถาวร 2010-12-31 ที่ เวย์แบ็กแมชชีน — โครงการ “ไคเซอิ” และ “โอจินกาะแลบ”
The trash vortex เก็บถาวร 2008-07-20 ที่ เวย์แบ็กแมชชีน — กรีนพีซ
Navigating the Pacific's 'Garbage Patch' — วิทยุสาธารณะแห่งชาติ
Marine Research, Education and Restoration — มูลนิธิเพื่อการวิจัยทางทะเลอัลการริตา
Images & video from the North Pacific gyre — WordPress.com
Sea of Trash - วารสารนิวยอร์กไทม์
Captain Charles Moore on the seas of plastic - YouTube กัปตันมูร์กับขยะพลาสติกในทะเล
Charles Moore: Sailing the Great Pacific Garbage Patch เก็บถาวร 2009-11-25 ที่ เวย์แบ็กแมชชีน - TED ปาฐกถาในการประชุมวิชาการ (2552) – YouTube
Skeptoid #132: The Sargasso Sea and the Pacific Garbage Patch
E-Mails From the Great Pacific Garbage Patch by Laurie David, The Huffington Post, 15 มิถุนายน 2552
แพขยะเกิดในวงวนใหญ่ของมหาสมุทรแปซิฟิกเหนือตรงรอยบรรจบของเขตกึ่งร้อน
ซากของลูกนกอัลบาทรอสเลย์ซัน (Laysan Albatross) ที่ตายจากการป้อนอาหารที่ปนเปื้อนขยะพลาสติกจากแม่
ทรู คอนเทนต์ แอนด์ มีเดีย

ทรู คอนเทนต์ แอนด์ มีเดีย (อังกฤษ: True Content and Media) เป็นกลุ่มธุรกิจที่ให้บริการด้านสื่อดิจิทัล สถานีโทรทัศน์ และความบันเทิงในประเทศไทย ซึ่งเป็นกลุ่มธุรกิจของทรู คอร์ปอเรชั่น
ผลิตภัณฑ์ในเครือ > สถานีโทรทัศน์ และบริการโทรทัศน์ระบบบอกรับสมาชิก

ทีเอ็นเอ็น 16 - โทรทัศน์ภาคพื้นดินระบบดิจิทัล ประเภทรายการข่าวสารและสาระ ภาพคมชัดปกติ ช่องหมายเลข 16
ทรูโฟร์ยู - โทรทัศน์ภาคพื้นดินระบบดิจิทัล ประเภทรายการทั่วไป ภาพคมชัดปกติ ช่องหมายเลข 24
ทรูวิชั่นส์ - บริการโทรทัศน์ระบบบอกรับสมาชิกของประเทศไทย
ทรู จีเอส - ผู้จัดจำหน่ายสินค้าและบริการผ่านช่องรายการแนะนำสินค้าภายใต้ชื่อ ทรูซีเล็กต์ และ ทรูช้อปปิ้ง โดยร่วมทุนกับ ซีพี ออลล์ เดอะมอลล์ กรุ๊ป และ จีเอสช็อป ประเทศเกาหลีใต้
ผลิตภัณฑ์ในเครือ > เว็บไซต์

ทรูไอดี - เว็บท่า และผู้ให้บริการ สื่อแบบส่งต่อเนื่อง มีบริการและเนื้อหาที่หลากหลาย อาทิ ภาพยนตร์ เพลง โทรทัศน์ กีฬา ท่องเที่ยว อาหาร และไลฟ์สไตล์ ซึ่งก่อนหน้านี้ใช้ชื่อว่าทรูไลฟ์
ออนไลน์ สเตชัน - เว็บไซต์ที่พูดถึงเรื่องราวที่เกี่ยวกับเกม การ์ตูน อนิเมะ เพลง อีกทั้งยังเป็นเครือข่ายสำหรับแคสเตอร์ และเป็นผู้จัดงาน ไทยแลนด์เกมโชว์ ร่วมกับ โชว์ไร้ขีด
ผลิตภัณฑ์ในเครือ > ค่ายเพลง

ไอแอมมิวสิค และ ทรูแฟนเทเชีย - ค่ายเพลงสำหรับนักร้องที่มาจากรายการ ทรู อะคาเดมี่ แฟนเทเชีย เดอะวอยซ์ไทยแลนด์ ฤดูกาลที่ 1 - 6 และมีนักร้องที่ย้ายมาจากค่ายเพลงอื่นเข้ามาร่วมด้วย
เอสเอ็ม ทรู - ตัวแทนจำหน่ายเพลง สินค้า และจัดคอนเสิร์ตให้กับเอสเอ็มเอนเตอร์เทนเมนต์ โดยร่วมทุนกับ เอสเอ็มเอนเตอร์เทนเมนต์ ประเทศเกาหลีใต้
คลับอาฟเตอร์คลาส - ค่ายเพลงสำหรับนักร้องวัยรุ่นยุคใหม่ ก่อตั้งขึ้นเมื่อปี 2565
ผลิตภัณฑ์ในเครือ > ผู้ผลิตรายการโทรทัศน์ ละคร และภาพยนตร์

ทรู ซีเจ ครีเอชั่นส์ - ผู้นำลิขสิทธิ์รายการและละครจากซีเจ อีแอนด์เอ็มมาผลิตซ้ำในเวอร์ชันประเทศไทย รวมทั้งนำรายการที่ซีเจ อีแอนด์เอ็มผลิตมาออกอากาศในประเทศไทย โดยร่วมทุนกับ ซีเจ อีแอนด์เอ็ม ประเทศเกาหลีใต้
ทรูวิชั่นส์ ออริจินัล พิกเจอร์ส - ผู้ผลิตละครเพื่อออกอากาศทางทรูโฟร์ยู และทรูเอเชียนซีรีส์ และผู้ผลิตภาพยนตร์นอกกระแส
ทรานส์ฟอร์เมชั่น ฟิล์ม - ผู้ผลิตภาพยนตร์ไทย โดยร่วมทุนกับ แบ็งคอค ฟิล์มสตูดิโอ แม็ทชิ่ง สตูดิโอ พลัส ในเครือ บีบีทีวี โปรดัคชันส์ และ เอ็ม พิคเจอร์ส ในเครือเมเจอร์ ซีนีเพล็กซ์
เอพีแอนด์เจ โปรดักชั่น - ผู้ผลิตรายการเดอะวอยซ์ไทยแลนด์ ฤดูกาลที่ 1 - 6 เดอะวอยซ์ คิดส์ ไทยแลนด์ ฤดูกาลที่ 1 - 5 เดอะวินเนอร์อีส ไทยแลนด์ และอื่น ๆ อีกมากมาย
ไทร์ฟอร์ซ เอ็นเตอร์เทนเมนต์ - ผู้ผลิตซีรีย์วัยรุ่นและรายการบันเทิง ออกอากาศทางช่อง 7 เอชดี และทรูโฟร์ยู
ผลิตภัณฑ์ในเครือ > สถานีวิทยุกระจายเสียงและวิทยุออนไลน์

ทรู เรดิโอ - ผู้จัดรายการวิทยุประเภทวาไรตี้, ข่าว, บันเทิง, และเพลง ได้รับสัมปทานจาก สถานีวิทยุกระจายเสียงแห่งประเทศไทย FM 97.0 MHz.
เกมเมอร์ เรดิโอ - ผู้จัดรายการวิทยุออนไลน์ประเภทเกม, อนิเมะ, และกีฬา
ผลิตภัณฑ์ในเครือ > อื่น ๆ

ทรู คิดส์ - ผู้ได้รับสิทธิ์คาแรคเตอร์ โปเกมอน แต่เพียงผู้เดียวในประเทศไทย และผู้จัดจำหน่ายการ์ดเกมโปเกมอนเวอร์ชันภาษาไทย
แพนเทอร์ เอ็นเทอร์เทนเมนท์ - ผู้จัดการแสดง การแข่งขันกีฬา และคอนเสิร์ต
ทรู ไอคอน ฮอลล์ - ศูนย์ประชุมและแสดงสินค้า โดยร่วมทุนกับไอคอนสยาม
ทรู แอกซิออน - ผู้พัฒนาเกม โดยร่วมทุนกับแอกซิออน เวนเจอร์ส ประเทศแคนาดา
ทรู ดิจิตอล พลัส - ผู้ให้บริการเกมออนไลน์ และผู้ให้บริการซอฟต์แวร์เพื่อการศึกษาภายใต้ชื่อ ทรูคลิกไลฟ์
สโมสรฟุตบอลทรูแบงค็อก ยูไนเต็ด - สโมสรฟุตบอลอาชีพในการแข่งขันไทยลีก
มายอารีน่า
เอสเอ็นเค ทรู ดิสทริบัวชั่น - ผู้ได้รับลิขสิทธิ์เกมจากค่าย เอสเอ็นเค แต่เพียงผู้เดียวในประเทศไทย และผู้จัดจำหน่ายเกมจากค่ายเอสเอ็นเคเวอร์ชันภาษาไทย โดยร่วมทุนกับ เอสเอ็นเค ประเทศญี่ปุ่น
เชิงอรรถ

↑  เดอะวอยซ์ไทยแลนด์ ตั้งแต่ฤดูกาลที่ 7 เดอะวอยซ์ คิดส์ ไทยแลนด์ ตั้งแต่ฤดูกาลที่ 6 และเดอะวอยซ์ ซีเนียร์ ไทยแลนด์ เปลี่ยนผู้ถือลิขสิทธิ์เป็น สถานีโทรทัศน์พีพีทีวี และผู้ถือลิขสิทธิ์ได้มอบหมายให้ เอพีเจ แอนด์ โค เป็นผู้ผลิต ซึ่งบริษัทนี้มีคณะกรรมการเป็นบุคคลเดียวกับเอพีแอนด์เจ โปรดักชั่น ได้แก่ นายอาจกิจ สุนทรวัฒน์ และนางสาวพัฒนี จรียะธนา โดยเอพีเจ แอนด์ โค ไม่ได้เป็นส่วนหนึ่งของกลุ่มทรู
แวลูอัลไลแอนซ์

ตราสัญลักษณ์ของ แวลูอัลไลแอนซ์
แวลูอัลไลแอนซ์ (อังกฤษ: Value Alliance) เป็นเคลือข่ายพันธมิตรสายการบินของสายการบินต้นทุนต่ำในเอเชีย ก่อตั้งเมื่อวันที่ 16 พฤษภาคม ค.ศ. 2016 ปัจจุบัน แวลูอัลไลแอนซ์มีสมาชิกจำนวน 5 สายการบิน
แวลูอัลไลแอนซ์เป็นพันธมิตรสายการบินที่ใหญ่ที่สุดเป็นอันดับที่ 4 ในแง่ของจำนวนผู้โดยสาร, จำนวนเที่ยวบิน, จุดหมายปลายทาง,ฝูงบินและสมาชิก
สายการบินที่เข้าร่วม > สายการบินสมาชิก

เซบูแปซิฟิก +
เซบโก +
เชจูแอร์ +
นกแอร์ +
สกู๊ต +
หมายเหตุ +: สายการบินผู้ร่วมก่อตั้ง
สายการบินที่เข้าร่วม > สมาชิกในอดีต

นกสกู๊ต
ไทเกอร์แอร์ ออสเตรเลีย
ไทเกอร์แอร์
วานิลลาแอร์
หมายเหตุ +: สายการบินผู้ร่วมก่อตั้ง
ดูเพิ่ม

สตาร์อัลไลแอนซ์
วันเวิลด์
สกายทีม
นิทานคติสอนใจ

การกลับมาของลูก จากภาพ The return of the prodigal son โดยแร็มบรันต์
นิทานคติสอนใจ (อังกฤษ: parable) หมายถึงวรรณกรรมหรือโคลงกลอนสั้น ๆ ที่แฝงคำสอนหรือบทเรียนทางจริยธรรมหรือทางศาสนา นิทานคติสอนใจต่างจากนิทานอุทาหรณ์ตรงที่นิทานอุทาหรณ์จะใช้สัตว์ ต้นไม้ สิ่งของ หรือธรรมชาติเป็นองค์ประกอบของเรื่อง ในขณะที่องค์ประกอบของนิทานคติสอนใจจะเป็นมนุษย์
นักวิชาการทางพันธสัญญาใหม่จะใช้คำว่านิทานคติสอนใจเฉพาะนิทานที่เกี่ยวกับพระเยซูเท่านั้น ซึ่งตามความหมายจริง ๆ ของคำนี้จะกว้างกว่านั้น
คำว่า parable มาจากภาษากรีก παραβολή ซึ่งเป็นคำที่นักวาทศาสตร์ชาวกรึกใช้ในการบรรยายการใช้เรื่องที่แต่งขึ้นมาสั้น ๆ เพี่อเป็นตัวอย่าง ต่อมาความหมายก็เปลี่ยนไปเป็นการเล่าเรื่องที่แฝงคำสอนทางจริยธรรม
ตัวอย่างนิทานคติสอนใจที่เป็นที่รู้จักกันก็ได้แก่ตำนานของพระเยซูเรื่อง นิทานคติสอนใจเรื่องลูกคนโปรด (Parable of the Prodigal Son) เป็นต้น
ดูเพิ่ม

นิทานอุทาหรณ์
อุปมานิทัศน์
กีฬาเครือจักรภพ

| --- | --- |
ตราสัญลักษณ์ของสหพันธ์กีฬาเครือจักรภพ
ชื่อย่อ: CG
คำขวัญ: Humanity—Equality—Destiny
ก่อตั้ง: กีฬาจักรวรรดิบริติช  ครั้งที่ 1 พ.ศ. 2473  ลอนดอน สหราชอาณาจักร
จัดขึ้นทุก: 4 ปี
วัตถุประสงค์: กีฬาสำหรับประเทศเครือจักรภพ
สำนักงานใหญ่: ลอนดอน, อังกฤษ
เว็บไซต์: สหพันธ์กีฬาเครือจักรภพ
กีฬาเครือจักรภพ (อังกฤษ: Commonwealth Games) เป็นการแข่งขันกีฬาที่จัดขึ้นในกลุ่มประเทศเครือจักรภพทุก 4 ปี ดูแลการจัดแข่งขันโดย สหพันธ์กีฬาเครือจักรภพ (Commonwealth Games Federation; CGF) ซึ่งควบคุมกำหนดการแข่งขัน และคัดเลือกเมืองเจ้าภาพ จากเมืองในประเทศเครือจักรภพที่เสนอชื่อ การแข่งขันนี้มีชื่อเดิมว่า กีฬาจักรวรรดิบริติช จัดขึ้นเป็นครั้งแรก ที่เมืองแฮมิลตัน รัฐออนแทรีโอ ประเทศแคนาดา ระหว่างวันที่ 16 – 23 สิงหาคม ค.ศ. 1930 (พ.ศ. 2473) หลังจากการแข่งขันกีฬาจักรวรรดิบริติช ครั้งที่ 3 ปี ค.ศ. 1942 และปี ค.ศ. 1946 ได้ถูกยกเลิกไปอันเนื่องมาจากเหตุการณ์สงครามโลกครั้งที่ 2 และดำเนินจัดการแข่งขันอีกครั้งในปี ค.ศ. 1950
แหล่งข้อมูลอื่น

เว็บไซต์อย่างเป็นทางการ เก็บถาวร 2008-07-23 ที่ เวย์แบ็กแมชชีน
สภากีฬาเครือจักรภพของอังกฤษ เก็บถาวร 2019-04-23 ที่ เวย์แบ็กแมชชีน
สมาคมกีฬาเครือจักรภพของออสเตรเลีย เก็บถาวร 2006-02-25 ที่ เวย์แบ็กแมชชีน
สมาคมกีฬาเครือจักรภพของ Guernsey เก็บถาวร 2012-06-23 ที่ เวย์แบ็กแมชชีน
สมาคมกีฬาเครือจักรภพของ Isle of Man
สมาคมกีฬาเครือจักรภพของเจอร์ซีย์
| ด ค ก กีฬาเครือจักรภพ |
| --- | --- | --- |
 คอมมอนเวลท์เกมส์เฟเดอเรชั่น  การเสนอตัวเป็นเจ้าภาพ  คอมมอนเวลท์เกมส์แอสโซซิเอชั่น  รายชื่อประเทศที่เข้าร่วมการแข่งขัน  คอมมอนเวลท์เดย์  อินเตอร์เอ็มไพร์แชมเปียนชิพส์  ควีนส์แบตันรีเลย์  ตารางเหรียญรวม  กีฬาที่แข่งขัน  สถิติ  รายชื่อมาสคอต  ดัชนีผลการแข่งขัน 
| กีฬาเครือจักรภพ |  1930 แฮมิลตัน  1934 ลอนดอน  1938 ซิดนีย์  1950 โอ๊คแลนด์  1954 แวนคูเวอร์  1958 คาร์ดิฟฟ์  1962 เพิร์ธ  1966 คิงส์ตัน  1970 เอดินบะระ  1974 ไครสต์เชิร์ช  1978 เอดมันตัน  1982 บริสเบน  1986 เอดินบะระ  1990 โอ๊คแลนด์  1994 วิคตอเรีย  1998 กัวลาลัมเปอร์  2002 แมนเชสเตอร์  2006 เมลเบิร์น  2010 เดลี  2014 กลาสโกว์  2018 โกลด์โคสต์  2022 เบอร์มิงแฮม  2026 กลาสโกว์  2030 ยังไม่ระบุ  |  |
| กีฬาเยาวชนเครือจักรภพ |  2000 เอดินบะระ  2004 เบนดิโก  2008 ปูเน  2011 ไอล์ออฟแมน  2015 อาเปีย  2017 แนสซอ  2023 ตรินิแดดและโตเบโก  |  |
  Category   Commons
แม่ชีเทเรซา

| นักบุญเทเรซาแห่งกัลกัตตา |
| --- | --- |

พรหมจารี, นักพรตหญิง
เกิด: 26 สิงหาคม ค.ศ. 1910 สกอเปีย จักรวรรดิออตโตมัน
เสียชีวิต: 5 กันยายน ค.ศ. 1997 (อายุ 87 ปี) โกลกาตา ประเทศอินเดีย
นิกาย: โรมันคาทอลิก
เป็นนักบุญ: 4 กันยายน ค.ศ. 2016 จัตุรัสนักบุญเปโตร  โดย สมเด็จพระสันตะปาปาฟรานซิส
วันฉลอง: 5 กันยายน
แม่ชีเทเรซา หรือ คุณแม่เทเรซา (26 สิงหาคม พ.ศ. 2453 – 5 กันยายน พ.ศ. 2540) เป็นนักพรตหญิงในศาสนาคริสต์นิกายโรมันคาทอลิก ท่านมีชื่อเสียงเป็นที่รู้จักกันดีในฐานะผู้ช่วยเหลือและผู้ต่อสู้เพื่อคนยากไร้ทั้งในประเทศที่ยากจนและร่ำรวย จนเมื่อปี พ.ศ. 2522 (ค.ศ. 1979) ท่านจึงได้รับรางวัลโนเบลสาขาสันติภาพ และหลังจากมรณกรรมก็ได้รับการประกาศเป็นบุญราศีโดยสมเด็จพระสันตะปาปาจอห์น ปอลที่ 2 มีนามว่า "บุญราศีเทเรซาแห่งกัลกัตตา" ต่อมาในวันที่ 4 กันยายน พ.ศ. 2559  สมเด็จพระสันตะปาปาฟรานซิสได้ประกาศให้ท่านเป็น "นักบุญเทเรซาแห่งกัลกัตตา"
ประวัติ > วัยเยาว์

คุณแม่เทเรซา เกิดเมื่อวันที่ 26 สิงหาคม พ.ศ. 2453 (ค.ศ. 1910) ที่สกอเปีย จักรวรรดิออตโตมัน (ปัจจุบันคือเมืองหลวงของประเทศมาซิโดเนียเหนือ) (ภายหลังคุณแม่ถือวันที่ 27 สิงหาคม ซึ่งเป็นวันที่คุณแม่ทำพิธีศีลล้างบาปเป็นวันเกิดที่แท้จริง) เป็นบุตรคนสุดท้องของบิดานิโกลา (Nikola) กับมารดา ดราเน (Drane Bojaxhiu) ครอบครัวชนชั้นกลางเชื้อสายแอลเบเนีย เธอมีชื่อเดิมว่า "แอ็กเนส กอนจา โบยาจู" (Agnes Gonxha Bojaxhiu) มีบิดาเป็นชาวคริสต์ที่เคร่งครัดในหลักศาสนา ซึ่งทำให้ตั้งแต่วัยเด็กแอ็กเนสชอบไปโบสถ์ฟังบาทหลวงเทศน์มาโดยตลอด
ขณะแอ็กเนสมีอายุ 9 ปี ในปี พ.ศ. 2462 (ค.ศ. 1919) บิดาของเธอได้เสียชีวิตลง แต่ความอบอุ่นภายในครอบครัวที่แอ็กเนสได้รับก็ไม่ได้ลดลง ด้วยเพราะมารดายังให้ความรักความอบอุ่นและการเลี้ยงดูที่ดีมาตลอด แอ็กเนสเติบโตขึ้นเป็นเด็กร่าเริง และมีสุขภาพดี และไม่นานต่อมาเธอก็ได้รู้จักกับประเทศอินเดีย แต่ก็ได้รู้ว่าอินเดียในขณะนั้นมีระบบสาธารณูปโภคที่ยังล้าหลังอยู่มาก มีคนยากไร้มากมายในประเทศที่ต้องทนทรมาน และเริ่มสงสัยว่า จะมีวิธีใดบ้างไหมที่เธอจะได้ช่วยเหลือผู้ทุกข์ยากในอินเดีย ซึ่งในช่วงเวลานี้นี่เองที่แอ็กเนสเริ่มมีความคิดที่จะบวชเป็นแม่ชี
ในปี พ.ศ. 2471 (ค.ศ. 1928) แอ็กเนสตัดสินใจขออนุญาตครอบครัวเพื่อขอบวชเป็นแม่ชี ตอนแรกครอบครัวคัดค้าน แต่ต่อมาไม่กี่วันทางครอบครัวก็ยอมให้เธอบวช แอ็กเนสเดินทางไปบวชที่อารามโลเรโต (Loreto Abbey) ในกรุงดับลิน ประเทศไอร์แลนด์ ซึ่งการลาจากจากครอบครัวของเธอในครั้งนี้จะเป็นครั้งสุดท้ายที่เธอจะได้เห็นหน้าของแม่และน้องสาว  แอ็กเนสตั้งใจศึกษาเล่าเรียนวิชาที่นักพรตหญิงพึงได้เรียนเป็นเวลา 1 เดือน หลังจากนั้นจึงเดินทางไปยังประเทศอินเดียในเดือนธันวาคมปีเดียวกัน และได้เริ่มออกเผยแผ่คำสอนในเมืองดาร์จีลิง รัฐสิกขิม ทางเหนือของประเทศอินเดีย โดยเธอได้พักอยู่ที่อารามโลเรโตที่ตั้งอยู่ที่เมืองดาร์จีลิง
พ.ศ. 2474 (ค.ศ. 1931) แอ็กเนสตัดสินใจเข้าพิธีปฏิญาณตนเป็นนักพรตหญิงคณะภคินีพระนางมารีย์พรหมจารีที่อารามโลเรโต ในเมืองดาร์ลีจิงเป็นครั้งแรก และตอนนี้เองที่แอ็กเนสได้รับศาสนนาม (ชื่อทางศาสนา) ว่าภคินีเทเรซา ซึ่งมาจากนามของนักบุญเทเรซาแห่งพระกุมารเยซู และได้ปฏิญาณตนตลอดชีพในปี พ.ศ. 2480 (ค.ศ. 1937)
หลังจากปฏิญาณตนตลอดชีพแล้ว แม่ชีเทเรซาได้เข้าเป็นครูวิชาภูมิศาสตร์ ประวัติศาสตร์ในโรงเรียนสตรีเซนต์มาเรีย ในเมืองเอนทาลี นครกัลกัตตา ไม่นาน ก็ได้เป็นครูใหญ่ของโรงเรียนสตรีเซนต์มาเรีย พาตนเองและเหล่านักเรียนผ่านเหตุการณ์เลวร้าย ที่เกิดจากผลกระทบของเหตุการณ์รุนแรงและสงครามที่เกิดขึ้นต่อเนื่องในอินเดียมาได้ด้วยดี
ประวัติ > บั้นปลายชีวิต

พ.ศ. 2526 (ค.ศ. 1983) ขณะคุณแม่เทเรซาไปเยี่ยมสถานสงเคราะห์แห่งหนึ่งในอิตาลี ท่านก็เริ่มป่วยเป็นโรคหัวใจ และมีอาการกำเริบครั้งแรก โดยมีหัวใจเต้นอ่อนเกินไป แต่ปลอดภัย หลังจากนั้น คุณแม่เทเรซาก็ทำงานอยู่เหมือนปกติ แต่อาการโรคหัวใจก็มาเยือนอยู่เรื่อยๆ จนในที่สุด คุณแม่เทเรซา ได้ยื่นจดหมายต่อพระสันตะปาปา ว่า ขอลาออกจากตำแหน่งมหาธิการิณีคณะธรรมทูตแห่งเมตตาธรรม พร้อมกับอยากให้มีการเลือกตั้งขึ้นเพื่อเลือกผู้ที่จะมาสืบทอดตำแหน่งจากตน ตอนแรกเหล่าภคินีต่างคัดค้าน แต่เมื่อรู้ว่าคุณแม่เทเรซาจะให้จัดการเลือกตั้งผู้สืบทอดตำแหน่ง จึงเทคะแนนเสียงให้คุณแม่เทเรซา แล้วผลการเลือกตั้งก็คือคุณแม่เทเรซาก็ได้รับเลือกตั้งกลับมาเป็นมหาธิการิณีคณะฯ อีกครั้ง
การทำงานของท่านก็มีอาการโรคหัวใจกำเริบมารบกวนท่านบ่อยขึ้น อาการป่วยในระดับหนักมากเกิดขึ้นกับแม่ชีเทเรซาอีกใน พ.ศ. 2532 (ค.ศ. 1989) และอีกครั้งใน พ.ศ. 2539 (ค.ศ. 1996) หลังจากนั้น คุณแม่เทเรซา ก็ป่วยหนักถึงขนาดล้มหมอนนอนเสื่อ ลุกนั่งไม่ได้
เมื่อคุณแม่เห็นว่าตนคงไม่อาจปฏิบัติหน้าที่ได้ ในวันที่ 13 มีนาคม พ.ศ. 2540 (ค.ศ. 1997) จึงได้ลาออกจากตำแหน่งมหาธิการิณีคณะธรรมทูตแห่งเมตตาธรรมอีกครั้ง ครั้งนี้เหล่าแม่ชีเห็นว่า คุณแม่เทเรซาควรได้พักผ่อน เพื่อต่อสู้กับโรคร้าย จึงไม่คัดค้านในการลาออกของคุณแม่เทเรซา และไม่เทคะแนนเสียงให้คุณแม่เทเรซา เพื่อให้คุณแม่ได้พักรักษาตัวไม่ต้องมีภารกิจ ดังนั้นภคินี นิรมลาจึงได้รับเลือกเป็นมหาธิการิณีคณะธรรมทูตแห่งเมตตาธรรมแทนคุณแม่เทเรซา
5 เดือนครึ่งต่อมา ในวันที่ 5 กันยายน พ.ศ. 2540 (ค.ศ. 1997) คุณแม่เทเรซาได้ถึงแก่กรรมลงที่บ้านของคุณแม่ในอินเดีย ขณะอายุ 87 ปี กับอีก 10 วัน โดยคำพูดคำสุดท้ายที่คุณแม่ได้พูดออกมาคือ "หายใจไม่ออกแล้ว"  ทางการอินเดียได้จัดพิธีศพของคุณแม่เทเรซาอย่างยิ่งใหญ่ เป็นงานศพระดับชาติ (งานศพของบุคคลที่ทุ่มเทอุทิศตนเพื่อประเทศนั้นๆ) ของทางการอินเดีย
ในช่วงเวลาที่คุณแม่เสียชีวิต คณะมิชชันนารีแห่งความรักของพระเจ้ามีแม่ชีมากว่า 4,000 คนและอาสาสมัครกว่าอีก 1 แสนคน ซึ่งอัตรานี้ครอบคลุมไปถึงกว่า 610 แห่ง 123 ประเทศทั่วโลก ปัจจุบันร่างของแม่ชีนอนหลับอยู่ที่บ้านคุณแม่ในอินเดีย
เมื่อวันที่ 19 ตุลาคม พ.ศ. 2546 (ค.ศ. 2003) สมเด็จพระสันตะปาปาจอห์น ปอลที่ 2 ได้ประกาศให้คุณแม่เป็นบุญราศี ต่อมาในวันที่ 4 กันยายน พ.ศ. 2559 (ค.ศ. 2016) สมเด็จพระสันตะปาปาฟรานซิสได้ประกาศให้คุณแม่เป็นนักบุญ
แมคบุ๊ก

แมคบุ๊ก (อังกฤษ: Macbook) เป็นเครื่องคอมพิวเตอร์โน้ตบุ๊ก ตระกูลแมคอินทอชจากบริษัทแอปเปิล วางจำหน่ายครั้งเมื่อวันที่ 16 พฤษภาคม พ.ศ. 2549 โดยรูปลักษณ์ทั่วไปมีลักษณะใกล้เคียงกับ ไอบุ๊ค (iBook) ซึ่งแมคบุ๊กนั่นได้ถูกพัฒนามาจาก iBook G4 สิ่งที่แมคบุ๊กต่างจากไอบุ๊กคือรายละเอียดภายในที่สูงกว่า แต่แมคบุ๊กนั้นไม่มีกราฟิกการ์ด (Graphic Card) ในการแสดงผล สำหรับแมคบุ๊กนั่นทางแอปเปิ้ลได้เปลี่ยนชิปเซ็ตมาใช้ของตระกูล อินเทล (Intel) ในระยะแรกแมคบุ๊กใช้ชิปเซ็ตในตระกูล Intel Duo Core 945GM ชิปเซ็ต และ กราฟิกการ์ด Intel GMA950 ความเร็วบัสที่ 667 MHz และในปี 2007 แอปเปิ้ลได้เปลี่ยนชิปเซ็ตที่ใช้บนเครื่องแมคบุ๊กเป็นชิบเซ็ตตระกูลที่ใช้ในปัจจุบันคือ Intel Core2Duo ในแพลตฟอร์มของ Santa-Rosa Platfrom และเมื่อวันที่ 26 กุมภาพันธ์ พ.ศ. 2551 แอปเปิลได้อัปเดตอุปกรณ์ภายในของเครื่องแมคบุ๊กเป็น 965GM และกราฟิกการ์ด Intel GMA X3100 ความเร็วบัสที่ 800 MHz ซึ่งรวมไปถึงแมคบุ๊กโปร Macbook Pro และแมคบุ๊กแอร์ (Macbook Air) แต่ต่อมา หลังจาก 10 พฤศจิกายน 2563 ที่แอปเปิลประกาศเปิดตัวชิบเซ็ตของตัวเอง จึงทำให้คอมพิวเตอร์โน้ตบุ๊ครุ่นล่าสุด ซึ่งได้ใช้ชิปเซ็ตApple silicon แล้วเ
ดีไซน์ใหม่ของแมคบุ๊ก ถูกเปิดตัวเมื่อวันที่ 9 มีนาคม พ.ศ. 2558 (MacBook 12-inch (Retina, 2015)) มีสีเงิน,ทอง และ space gray ซึ่งบางกว่าแมคบุ๊กแอร์ และนำพอร์ต MagSafe สำหรับชาร์จออก (รวมถึงพอร์ตอื่นๆด้วย, ยกเว้นช่องต่อหูฟัง 3.5 มม.) เหลือเพียงพอร์ต USB-C ซึ่งสามาถทำได้หลายๆอย่าง และ มีจอภาพ Retina ขนาด 12 นิ้ว และในปีถัดมา วันที่ 19 เมษายน พ.ศ. 2559 ทางแอปเปิ้ล อัปเดตแมคบุ๊ก 12 นิ้ว ด้วยเพิ่มซีพียู อินเทล คอร์เอ็ม รุ่นที่ 6, แบตเตอรี่ที่ใช้ได้นานขึ้น และสีโรสโกลด์